Den Vest-Sjællandske Avis, 1829-11-14
Fra Petersborg skrives under 28de Octbr. at Storfyrste Michael Pauloviisch var kommen til bage til denne Stad den 26de. Den 24de løb i Keiserens og Tronfølgerens Overværelse Orlogsskibet Pollava paa 84 Kanoner af Stabelen, commanderet af Capitain Metaxa (vist en Græker) som havde commanderet Fregatten Flora ved Varnas Beleiring, og hvorpaa Keiseren var reist tilbage til Odessa. Samme Dag blev Kiølen, lagt til Fregatten Hoschkyn paa 44 Kanoner; den 27de løb atter et Orlogsskib af Stabelen og Kiølen lagdes til 2 Fregatter. (Den Mængde Krigskibe som bygges i Rusland, i den nyere Tid er overordentlig, og naar den Russiske Flaade herefter kan blive bemandet med Græske Matroser, saa kan den blive i høi Grad frygtelig.) De Efterretninger man havde i Petersborg fra Armeen, naae kun til den 6te Octbr.; de indeholde at Mustafa Pascha af Scutari, som slet ikke havde foretaget sig noget under hele Krigens Forløb, pludselig faldt paa at forlægge sine Tropper i de Vinterqvartere, som vare bestemte for de Russiske Tropper; men da den Russiske Overgeneral gjorde alvorlige Forestillinger derimod, saa undskyldte Paschaen sig med hans Trang til at proviantere sine Tropper og Dagen derpaa indløb Efterretningen om at Ratificationen paa Fredstractaten var ankommen fra Constantinopel. Jmidlertid havde dog foren Forsigtigheds Skyld, Generallieutenant Rüdiger indtaget nogle Positioner af Vigtighed og Gen. Kisselev var rykket frem med sine Tropper og besat Staden Vratza i hvilken nu, som forhen er berettet, Russerne skulde være blevne overfaldne af Tyrkerne. – Fra London berettes at Fabrikvæsenet begynder igjen at komme i en bedre Gang, endskiøndt saavel Handelstanden som Fabrikarbeiderne endnu lide meget. Jmellem disse sidste bliver oprettet en stedse nøiere Forbindelse, og næsten overalt i de store Stæder indgaae de Foreninger med hinanden til giensidig Understøttelse. De begynde fælles at indkiøbe deres Huusfornødenheder i store Qvantiteter, og derpaa at fordeele disse imellem sig efter enhvers Tarv, hvorved de tilvende sig selv de Fordeele, som de forskiellige Detaillehandlere tilforn erholdt. Andre have forpagtet Jorder, som de dyrke i Forening med hinanden og derved forstaffe sig en Dagløn. Disse Forbindelser maae tilveiebringe en total For andring i alle de borgerlige Forhold. Foruden denne Forandring forestaaer en anden af stor Vigtighed i England, nemlig den almindelige Jndførelse af Jernveie- og Dampvogne, som vil frembringe uberegnelige Fordeele og hvis Brugbarhed er nu bleven hævet over alle Tvivi ved de Forsøg, som ere flere Gange anstillede dermed i Manchester. Man kan med disse Vogne reise langt hurtigere og langt lettere end med Heste. Mange tusinde Heste ville derved kunne afskaffes, og Steenkulsgruberne og Jernværkerne ville komme i en forøget Drift, - Misfornøielsen imellem de Europæiske Officere, som staae i det Ostindiske Compagnies Tjeneste, skal give Anledning til megen Foruroligelse; thi de have i overordentlige stærke Udtryk indgivet Forestillinger til Generalgouverneuren imod den Nedsættelse af deres Sold, som man har isinde. Desuden paastaaer man, at Krigstienesten i Ostindien er ingenlunde fordeelagtig fordi Alting der er saa kostbart. Lord Bentin skal have svaret dem, at han vil indstille Sagen til Direktionen for Compagniet, men saalænge lade dets Ordre staae ved Magt; man siger at Compagniet skal nu være bleven meget allarmeret over Officerenes Modstand og have paa tre for skiellige Veie afsendt Depescher til Ostindien for at tilbagekalde sin Ordre. - Aarsagen til at der er kommen et nyt Liv i Fabrikkerne er Freden i Orienten, da man haaber at den skal tiene til en bedre Afsætning for Manufacturvarerne; men man tilstaaer imidlertid at det Enropæiske Fastlands Jndustrie begynder overalt at concurrere med den Brittiske. – Den Engelske Billedhugger Chantrey har nu fuldført Pitts Statue af Bronze, som er bestemt for Staden London. Den er 6 Alen høi i moderne Dragt, hvorover en viid Kappe er udbredet som er befæstet til den ene Skulder, og hvorved den høire Arm er frie og som hænger ned til Piedestalen.